L 160/80
DA
Den Europæiske Unions Tidende
26.6.2023
(228) Endelig kan den nye finansiering fra et privat finansieringsinstitut ([...]) på [...] mio.
EUR (betragtning 50, nr.
4)), som ikke er garanteret af regionen, betragtes som reel og faktisk, eftersom den allerede er blevet forhandlet med finansieringsinstituttet og kan gennemføres i 2022.
Da SATA desuden har mulighed for at vælge mellem [...] alternative egnede långivere, viser muligheden for finansiering fra private investorer også, at SATA er i stand til at genoprette sin fulde adgang til kapitalmarkederne, og er et signal om markedets tillid til, at virksomheden kan genoprette sin rentabilitet.
(229) I modsætning til de portugisiske myndigheders opfattelse kan indtægterne fra salget af aktiemajoriteten (51 %) i Azores Airlines og hele groundhandling-forretningen (betragtning 51), selv om de allerede var planlagt til at finde sted inden udløbet af omstruktureringsplanen, ikke betragtes som reelle og faktiske.
Navnlig består de tilsvarende beløb (ca. [...] mio.
EUR) af forventede finansielle ressourcer i forbindelse med salg af aktiver, der endnu ikke har fundet sted, og selv om de portugisiske myndigheder har afgivet et fast tilsagn om afhændelsen, er privatiserings­ processen endnu ikke påbegyndt, og der er ingen identificerede eller potentielle købere til overtagelsen.
(230) Kommissionen anslår således det samlede egetbidrag, der kan betragtes som reelt og faktisk, til højst [...] mio.
EUR, hvilket svarer til ca. 30 % af SATA's støtteberettigede omstruktureringsomkostninger, som i modsætning til, hvad Portugal beregnede (betragtning 47), svarer til [...] mio.
EUR, da de omfatter og finansieres af omstrukture­ ringsstøtten med et beløb på 453,25 mio.
EUR ud over det nævnte maksimale egetbidrag.
De resterende omkostninger, såsom driftskapital, skal dækkes med SATA's normale driftsindtægter eller forbedrede betalingsbe­ tingelser, der endnu ikke er fastlagt.
Den anslåede andel på 30 % egetbidrag og 70 % omstruktureringsstøtte er åbenbart konservativ, da den i mangel af tilsagn fra en eller flere identificerede købere ikke medregner provenuet fra de fremtidige afhændelser, som Portugal forpligter sig til inden afslutningen af omstruktureringsplanen, som et tilstrækkeligt faktisk bidrag.
Denne tilgang tager ikke hensyn til den fremtidige værdi af Azores Airlines' aktier og groundhandling-forretningen.
De positive driftsresultater, der forventes ved afslutningen af omstruktureringsplanen for disse to virksomheder, gør det sandsynligt, at ARA vil tilbagesøge og reducere støttebeløbet med nogle få millioner euro.
Under alle omstændigheder kan støttemodtagerens samlede egetbidrag til omstruktureringsomkost­ ningerne, selv om det ligger under det minimum på 50 %, der normalt kræves, stadig accepteres, jf. punkt 64 og 98 i rammebestemmelserne.
(231) Under de nuværende omstændigheder efter udbruddet af covid-19-pandemien mener Kommissionen navnlig, at det, afhængigt af det enkelte tilfælde, kan være berettiget, at et egetbidrag fortsat ligger under tærsklen på 50 % af omstruktureringsomkostningerne, så længe det fortsat er væsentligt, jf. punkt 64 i rammebestemmelserne.
Som angivelse af et niveau, som Kommissionen ville anse for passende, har Kommissionen i sin praksis fundet, at et egetbidrag på 24-35 % af omstruktureringsomkostningerne kan være væsentligt, og at omstruktureringsstøtte på omkring 65-76 % af omstruktureringsomkostningerne derfor kan være forholdsmæssig (157).
(232) Med hensyn til SATA mener Kommissionen, at Portugal har påvist, at der foreligger ekstraordinære omstændigheder, navnlig som følge af, at covid-19-pandemien og de foranstaltninger, der er truffet for at inddæmme den, har skabt ekstraordinære omstændigheder for dette lille regionale luftfartsselskab i forbindelse med en alvorlig forstyrrelse af økonomien, jf. artikel 107, stk.
3, litra b), i TEUF, med øjeblikkelig indvirkning på luftfarts- og turismesektoren og dets evne til at rejse markedsfinansiering (betragtning 34-37), selv om Kommissionen bemærker, at SATA trods disse ugunstige omstændigheder stadig formåede at rejse et vist beløb i ny markedsfinansiering som nævnt i betragtning 228.
I betragtning af de lavere aktivitetsniveauer, der er forbundet med det kraftige fald i rejseefter­ spørgslen til Azorerne fra marts 2020 og fremefter, har covid-19-pandemien navnlig påvirket SATA ud over de direkte tab som følge af de rejseforbud og restriktioner, som de offentlige myndigheder i Unionen vedtog, da det (157) I afgørelse af 26. januar 2022 i sag SA.59974 (2021/C) — Romania — Restructuring of CE Oltenia (endnu ikke offentliggjort), betragtning 214-219, fandt Kommissionen et egetbidrag på 32 % af omstruktureringsomkostningerne acceptabelt.
Tilsvarende accepterede Kommissionen i afgørelse af 21. december 2021 i sag SA.60165 — Portugal — Restructuring aid to TAP SGPS (endnu ikke offentliggjort), betragtning 263, et egetbidrag svarende til 35 % af omstruktureringsomkostningerne.
I henhold til rammebestem­ melserne fra 1999, hvori det kræves, at egetbidraget skal være betydeligt, uden at der er fastsat en minimumstærskel, som blev fastsat til 50 % i rammebestemmelserne fra 2004, havde Kommissionen også accepteret et egetbidrag på 24 % i beslutningen af 24. april 2007 om Belgiens støtteforanstaltning til fordel for Inter Ferry Boats (C-46/05 (ex NN 9/04 og ex N 55/05)) (EUT L 225 af 27.8.2009, s. 1), betragtning 348-350.